Lesley Max

Dame Lesley Max (alizaliwa 20 Septemba 1945) ni mtetezi wa watoto wa New Zealand.

 Maisha ya awali na familia 
Max alizaliwa kama Lesley Shieff mjini Auckland tarehe 20 Septemba 1945. Alisoma katika shule ya  Takapuna Grammar School, kisha akaendelea na masomo katika chuo kikuu cha  University of Auckland kati ya mwaka 1963 na 1966, akahitimu shahada ya MA(Hons).

Mwaka 1967, aliolewa na Robert Peter Max, orthodontist, na wawili hao walipata watoto wanne.

 Kazi 
Max alifanya kazi kama mwalimu wa shule ya sekondari na mwandishi wa kujitegemea. Baada ya mmoja wa watoto wake kuzaliwa akiwa na ulemavu, Max alianza kujikita katika maendeleo ya mtoto, na kutafuta njia za kuwawezesha watoto wenye ulemavu  kufikia uwezo wao kamili.

Mwaka 1990, Max pamoja na Gordon Dryden walianzisha Great Potentials Foundation, shirika linalosaidia watoto na vijana wasiojiweza kufanikiwa, huku Max akiwa mtendaji mkuu (CEO). Alitetea kwa nguvu kuanzishwa kwa mpango wa kitaifa wa kuzuia unyanyasaji wa watoto, jambo lililopelekea kuanzishwa kwa Family Start ambao ni mpango wa hiari wa kutembelea familia zenye changamoto majumbani. Pia amewahi kuwa mwenyekiti wa Parenting Council, mteule wa serikali katika Northern Regional Health Authority na Kamati ya Ushauri kuhusu Ukatili wa Kifamilia, na alikuwa mwanachama mwanzilishi wa Brainwave Trust. Max alianzisha programu nchini New Zealand za kusaidia wazazi na vijana, zikiwemo Home International Programme for Parents and Youngsters (HIPPY) na Mentoring and Tutoring Education Scheme (MATES). Kitabu chake, Children: Endangered Species?, kilichapishwa na Penguin mwaka 1990.

Max alikuwa mjumbe mtendaji wa tawi la Auckland la IHC Society, na mjumbe wa kamati za ushauri katika taasisi ya  Auckland Institute of Technology, Auckland College of Education, na University of Auckland, na ni mlezi  wa kituo cha malezi ya awali cha Manukau Institute of Technology na Family Help Trust. Amehudumu kama katibu wa New Zealand Jewish Council na mjumbe mtendaji wa New Zealand Zionist Federation.

 Heshima na tuzo 
Mwaka 1990, Max alitunukiwa medali ya  New Zealand 1990 Commemoration Medal. Katika Tuzo za Mwaka Mpya 1994, aliteuliwa kuwa Member of the Order of the British Empire, kwa huduma zake kwa watoto. Aliteuliwa kuwa Dame Companion of the New Zealand Order of Merit katika mfumo wa hesima wa kifalme kutambua huduma bora kwa taifa na taji, pia kwa huduma kwa watoto, katika Tuzo za Mwaka Mpya 2010. U-Dame wake ulifuata ule wa binamu yake, Barbara Goodman, mwaka 1989; inaaminika kuwa ilikuwa mara ya kwanza kwa binamu wawili Wayahudi kutunukiwa hadhi ya Dame.

 Marejeo 

Jamii:wanaharakati wa New Zealand
Jamii: WikiGap JWK 2026